送莫子齊知溫州十韻
作者：李洪
朝代：宋

paragraphs: 左省塗歸地，嶄然德望優。
夕辭清禁月，高掛白蘋洲。
丹扆深求舊，東嘉慶選侯。
玉堂曾視草，滄海豈乘桴。
奕葉甘棠在，中州雪浪浮。
讙謠五馬貴，題賞大龍湫。
顔謝宜方駕，龔黄以上求。
側聆宣室召，寧效賈胡留。
賤子嘗羈宦，名山悔夢游。
黄柑仁壽酒，猶足助觥籌。